༄༅།  ། སོ་སོའི་སྒྲུབ་ཐབས་བཞུགས།  ། ༄༅།  ། ཨོཾ་སྭ་སྟི།  ཡི་དམ་ལྷ་ལ་ཕྱག་འཚལ་ལོ།  ། སྤྱིའི་སྒྲུབ་ཐབས་བཞིན་བསྙེན་པ་ཡོངས་སུ་རྫོགས་ནས་སྒྲུབ་པ་དང་ལས་སྦྱོར་གྱི་དུས་ཀྱི་རྣལ་འབྱོར།  ཕྱག་འཚལ་ཉེར་གཅིག་གི་མངོན་པར་རྟོགས་པ་རྣམས་ཀྱི་སྤྱིའི་མངོན་པར་རྟོགས་པ་ནི་འདི་ཡིན་ཏེ།  ཚོགས་བསག་པའི་ཞིང་མདུན་གྱི་ནམ་མཁར་སྤྱན་དྲངས་ནས་མཆོད་པ་དང་།  ཡན་ལག་བདུན་པ་དང་།  ཚད་མེད་པ་བཞི་བསྒོམ་པ་སྟེ།  བསོད་ནམས་ཀྱི་ཚོགས་བསག∶¡Ãཡེ་ཤེས་ཀྱི་ཚོགས་བསག(《¡¶ལུ》¡-ཡེ་ཤེས་ཀྱི་ཚོགས་བསག)སྟོང་ཉིད་བསྒོམ།  སྟོང་པའི་ངང་ལས་པདྨ་དང་ཉི་མ་ལ་སོགས་པའི་སོ་སོའི་གདན་གྱི་སྟེང་དུ་རང་རང་གི་ས་བོན་ཙམ་ལས་སྐད་ཅིག་གིས་དམ་ཚིག་སེམས་དཔའ་བསྐྱེད་པ་དང་།  སྐྱེ་མཆེད་དང་།  སྐུ་གསུང་ཐུགས་དང་།  ཡན་ལག་དྲུག་བྱིན་གྱིས་བརླབ་པ་དང་།  ཡེ་ཤེས་ཀྱི་འཁོར་ལོ་དགུག་གཞུག་བྱ་བ་དང་།  དབང་བསྐུར་བས་རང་རང་གི་རིགས་ཀྱི་བདག་པོས་རྒྱས་གདབ་པ་སྟེ།  རང་རང་གི་ས་བོན་ལས།  རང་རང་གི་དམ་ཚིག་སེམས་དཔའ་བསྐྱེད་པའི་སྐུ་མདོག་དང་།  ཕྱག་མཚན་དང་།  ཞལ་ཕྱག་གི་གྲངས་དང་།  གདན་དང་།  བཞུགས་ཚུལ་གྱི་ཁྱད་པར་དང་༑  ཞི་ཁྲོ་དང་།  སྔགས་ཀྱི་ཁྱད་པར་རྣམས་སོ་སོའི་གཞུང་ནས་འབྱུང་བས་དེ་རྣམས་མ་གཏོགས་པའི་སྔོན་དུ་འགྲོ་བ་དང་མཇུག་གི་ཆོ་ག་རྣམས་ནི་སྤྱིའི་སྒྲུབ་ཐབས་དང་མཐུན་པས།  འདིར་ཐོ་ཡིག་ཙམ་ལས་མ་བསྟན་པ་ཡིན་ནོ།  ། གཞུང་སོ་སོའི་མི་གསལ་བ་རྣམས་ཅུང་ཟད་ཙམ་བརྗོད་པར་བྱ་སྟེ།  དང་པོ་དེ་བཞིན་གཤེགས་པའི་རིགས་ཀྱི་སྒྲོལ་མ་ཨོཾ་སེར་པོ་ལས་པྃ་(《¡¶ལུ》¡སིཾ་)ཞེས་པའི་སྒྲ་འབྱུང་བའི་སྐད་ཅིག་མས་བསྐྱེད་པར་བྱས་ནས་རྣམ་པར་སྣང་མཛད་ཀྱིས་དབུར་བརྒྱན་པའོ༑ ༑ གཞུང་ལས།  རབ་ཏུ་དགའ་བའི་ཕྱག་རྒྱ་ཞེས་བྱ་བ་ནི།  རྡོ་རྗེ་དྲིལ་བུ་བསྣོལ་ཏེ་ཐུགས་ཀར་འཛིན་པའོ།  ། གཉིས་པ་གསུང་གི་རིགས་ནི་ཏཱ་(《¡¶ལུ》¡ཏྃ་) ལས་བསྐྱེད་ནས་ཟླ་བའི་སྟེང་དུ་བཞུགས་པ་ནི་འོད་དཔག་མེད་ཀྱིས་དབུར་བརྒྱན་པའོ།  ། དྲུག་པ་ན་པུ་སྟི་བསྣམས་ཞེས་བྱ་བ་ནི།  ཤེས་རབ་ཀྱི་ཕ་རོལ་ཏུ་ཕྱིན་པའི་པུ་སྟིའོ།  ། གསུམ་པ་རིན་པོ་ཆེའི་རིགས་ཀྱི་སྒྲོལ་མ་ནི་རེ་ལས་བསྐྱེད་པར་བྱའོ།  ། བཞི་པ་ལས་ཀྱི་རིགས་ནི་ཏུ་ལས་བསྐྱེད་པར་བྱའོ།  ། ལྔ་པ་གསུང་གི་རིགས་ནི་ཏཱ་ལས་སོ།  ། དྲུག་པ་∶¡Ãགསུང་གི་(《¡¶ལུ》¡པདྨའི་)རིགས་ནི་རེ་ལས་སོ།  ། བདུན་པ་རིན་པོ་ཆེའི་རིགས་ནི་ཏུ་ལས་སོ།  ། སྐྱེ་གནས་ཀྱི་སྟེང་ན་ཞགས་པ་བསྣམས་པ་ཞེས་བྱ་བ་ནི་པདྨའོ།  ། བརྒྱད་པ་ལས་ཀྱི་རིགས་ནི་རེ་ལས་སོ།  ། དགུ་པ་ལས་ཀྱི་རིགས་ནི་སྭཱ་ལས་སོ།  ། ཕྱག་དང་པོ་གཉིས་སྤྱི་བོར་རབ་ཏུ་དགའ་བའི་ཕྱག་རྒྱ་བཅིངས་པ་ཞེས་བྱ་བ་ནི་སྤྱི་བོར་པད་ཀོར་མཛད་པའོ།  ། བཅུ་པ་རིན་པོ་ཆེའི་རིགས་ནི་ཧཱ་ལས་ཅུང་ཟད་ཁྲོ་བ་བསྐྱེད་པར་བྱའོ།  ། བཅུ་གཅིག་པ་དེ་བཞིན་གཤེགས་པའི་རིགས་ནི་ཨ་ལས་སོ།  ། བཅུ་གཉིས་པ་པདྨའི་རིགས་ནི་བྷྲཱུཾ་ལས་བསྐྱེད་པར་བྱའོ།  ། བཅུ་གསུམ་པ་ལས་ཀྱི་རིགས་ནི་ཨ་ལས་སོ།  ། ཕྱོགས་དང་མཚམས་སུ་མྱུ་གུ་འཛིན་པ་ཞེས་བྱ་བ་ནི།  ཕྱོགས་མཚམས་བརྒྱད་དུ་བཾ་ལས་རཏྣའི་ལྗོན་ཤིང་བསམ་པར་བྱའོ།  ། བཅུ་བཞི་པ་གསུང་གི་རིགས་ནི་ཏཱ་ལས་སོ། །  པུསྟི་བསྣམས་པ་ཞེས་པ་ཤེས་རབ་ཀྱི་ཕ་རོལ་ཏུ་ཕྱིན་པའི་པུ་སྟིའོ།  ། བཅོ་ལྔ་པ་ཐུགས་ཀྱི་རིགས་ནི་ཨ་ལས་སོ།  ། གཡོན་པ་སྙིང་པོ་དང་བཅས་པའི་ཕྱག་རྒྱ་ཞེས་པ་ནི་ཨུཏྤལ་བསྣམས་པའོ།  ། བཅུ་དྲུག་པ་ལས་ཀྱི་རིགས་ནི་ཤྃ་ལས་སོ།  ། བཅུ་བདུན་པ་གསུང་གི་རིགས་ནི་ཏྃ་ལས་སོ།  ། ཕྱག་དང་པོ་གཉིས་དགའ་བའི་ཕྱག་རྒྱ་དང་ལྡན་པ་ཞེས་པ་ནི།  ཕྱག་གཉིས་ཐུགས་ཀར་འཁྱུད་པའི་སྟངས་སོ།  ། (《¡¶ལུ》¡+ཡང་ན་)སྤྱི་བོར་པད་ཀོར་ཕྱག་རྒྱ་མཛད་པའོ།  ། བཅོ་བརྒྱད་པ་དེ་བཞིན་གཤེགས་པའི་རིགས་ནི་ཛ་ལས་སོ།  ། བཅུ་དགུ་པ་ལས་ཀྱི་རིགས་ནི་ཙེ་ལས་སོ།  ། ཉི་ཤུ་པ་རིན་པོ་ཆེའི་རིགས་ནི་ཕེཾ་ལས་བསྐྱེད་པར་བྱའོ།  ། སྐུ་མདོག་ལ་སོགས་པ་ནི་སོ་སོའི་གཞུང་ཉིད་དུ་གསལ་ལོ། ། དབང་བསྐུར་ནས་རིགས་ཀྱི་བདག་པོ་ནི།  རང་རང་གི་རིགས་ཀྱི་བདག་པོས་དབུར་བརྒྱན་པ་ཡིན་ནོ།  ། སོ་སོའི་སྔགས་ནི་རང་རང་གི་འོག་ནས།  རང་རང་གི་ལས་ཀྱི་ཚོགས་ནས་འབྱུང་བས་དེར་བལྟ་བར་བྱའོ༑ ༑ གོང་གི་ཆོ་ག་རྣམས་ནི་སྔར་ཉིད་དུ་བརྗོད་པར་བས་སོ།  ། སྒྲུབ་ཐབས་སོ་སོའི་མངོན་པར་རྟོགས་པའི་བརྗེད་བྱང་།  ཨི་ཐི། །  ། །